
24 Μαρτίου 2017 


ΤΕΥΧΟΣ ΔΕΥΤΕΡΟ 


Αρ 


. Φύλλου 1021 


ΑΠΟΦΑΣΕΙΣ 


Αριθμ. 


Πρωτ. 3768 
Διεκπ. 2453 


Εξειδίκευση συνάφειας τίτλων σπουδών, επαγ¬ 
γελματικής εμπειρίας και καθορισμός ειδικότε¬ 
ρων γνώσεων και απαιτήσεων, για την επιλογή 
σε θέση προϊσταμένου Γενικής Διεύθυνσης, 
Διεύθυνσης και οργανικών μονάδων αντίστοι¬ 
χου επιπέδου της Βουλής των Ελλήνων. 


Ο ΠΡΟΕΔΡΟΣΤΗΣ ΒΟΥΛΗΣ ΤΩΝ ΕΛΛΗΝΩΝ 


Έχοντας υπόψη: 

1. τις διατάξεις των άρθρων 65 παρ. 6 και 103 παρ. 6 
του Συντάγματος, σε συνδυασμό με τις διατάξεις του 
άρθρου 11 παρ. 4 του Κανονισμού της Βουλής (Μέρος 
Κοινοβουλευτικό - ΦΕΚ 106/Α/1987), όπως ισχύει, 

2. τις διατάξεις των άρθρων 1,3,82,97 και 164ΣΤ του 
Κανονισμού της Βουλής (Μέρος Β'- ΦΕΚ 51/Α/1997), 
όπως ισχύει, σε συνδυασμό με τις διατάξεις του άρθρου 
30 της από 28-6-2016 απόφασης της Ολομέλειας της 
Βουλής «Τροποποίηση διατάξεων του Κανονισμού της 
Βουλής - Μέρος Β' (ΦΕΚ 51 /Α/10-4-1997) και Μέρος Κοι¬ 
νοβουλευτικό (ΦΕΚ 106/Α/24-6-1987), όπως ισχύουν» 
(ΦΕΚ 122/Α/30-6-2016), 

3. την από 23-3-2017 σύμφωνη γνώμη της Επιτροπής 
Κανονισμού της Βουλής, 

4. το γεγονός ότι από την απόφαση αυτή δεν προκαλεί- 
ται δαπάνη σε βάρος του Προϋπολογισμού της Βουλής, 
αποφασίζουμε: 

Άρθρο 1 

Προϊστάμενοι των Γενικών Διευθύνσεων, των Διευθύν¬ 
σεων και των οργανικών μονάδων αντίστοιχου επιπέδου 
της Βουλής των Ελλήνων τοποθετούνται υπάλληλοι της 
Βουλής (μόνιμοι και με σχέση εργασίας ιδιωτικού δικαίου 
αορίστου χρόνου), κατά τα οριζόμενα στο άρθρο 82 του 
Κανονισμού της Βουλής (Μέρος Β'), όπως ισχύει, και στα 
επόμενα άρθρα της παρούσας απόφασης. 

Οι ως άνω υπάλληλοι πρέπει απαραίτητα να διαθέ¬ 
τουν γνώση του αντικειμένου της προκηρυσσόμενης 
θέσης και εν γένει του πλαισίου λειτουργίας της Βου¬ 
λής, ικανότητα οργάνωσης του ατομικού και συλλογικού 
όγκου εργασίας, αντίληψης σύνθετων καταστάσεων και 
θέσης προτεραιοτήτων, πρόβλεψης κρίσεων, έγκαιρης 


αντιμετώπισης και ορθής διαχείρισής τους, ανάπτυξης 
δημιουργικών και πρακτικών λύσεων, συνεχούς βελτίω¬ 
σης της απόδοσης και δημιουργικότητας, εισαγωγής και 
αποδοχής καινοτόμων μεθόδων, επικοινωνίας και συνερ¬ 
γασίας με προϊσταμένους και υφισταμένους, λήψης απο¬ 
τελεσματικών αποφάσεων, ιδίως σε συνθήκες κρίσης. 
Επίσης, ικανότητα να προγραμματίζουν, οργανώνουν, 
συντονίζουν και ελέγχουν τις εργασίες των μονάδων των 
οποίων προΐστανται, να καθοδηγούν, ενημερώνουν και 
παρακινούν τους υφισταμένους τους και να αξιολογούν 
αντικειμενικά και αμερόληπτα. 

Άρθρο 2 

1. Προϊστάμενοςτης Γενικής Διεύθυνσης Κοινοβουλευ¬ 
τικού Έργου τοποθετείται υπάλληλος Π Ε, κατά προτίμηση 
πτυχιούχος νομικής, πολιτικών ή κοινωνικών επιστημών 
ή οργάνωσης και διοίκησης ή υπάλληλοςΤΕ, κατά προτί¬ 
μηση πτυχιούχος διοίκησης επιχειρήσεων. Υπάλληλος ΠΕ 
ή ΤΕ στενογράφος τοποθετείται, κατά τα οριζόμενα στο 
προηγούμενο εδάφιο, εφόσον έχει συμπληρώσει δεκα- 
πενταετή (15ετή) υπηρεσία ως στενογράφος στη Βουλή. 

2. Προϊστάμενος της Γενικής Διεύθυνσης Διεθνών και 
Δημοσίων Σχέσεων τοποθετείται υπάλληλος ΠΕ, κατά 
προτίμηση πτυχιούχος διεθνών και ευρωπαϊκών σπου¬ 
δών ή νομικής ή πολιτικών ή κοινωνικών ή οικονομικών 
επιστημών ή οργάνωσης και διοίκησης ή επικοινωνίας 
και μέσων μαζικής ενημέρωσης ή δημοσιογραφίας ή 
φιλοσοφικής σχολής ή υπάλληλοςΤΕ, κατά προτίμηση 
πτυχιούχος διοίκησης επιχειρήσεων. 

3. Προϊστάμενος της Γενικής Διεύθυνσης Οικονομικών 
και Διοικητικής Υποστήριξης τοποθετείται υπάλληλος 
ΠΕ, κατά προτίμηση πτυχιούχος νομικής ή πολιτικών 
ή οικονομικών ή θετικών επιστημών ή οργάνωσης και 
διοίκησης ή πληροφορικής ή πολυτεχνικών σχολών ή 
υπάλληλος ΤΕ, κατά προτίμηση πτυχιούχος διοίκησης 
επιχειρήσεων ή τεχνολογικών εφαρμογών. 

4. Προϊστάμενος της Γενικής Διεύθυνσης Ηλεκτρονι¬ 
κής Διοίκησης, Βιβλιοθήκης και Εκδόσεων τοποθετείται 
υπάλληλος ΠΕ, κατά προτίμηση πτυχιούχος πληροφορι¬ 
κής ή φιλοσοφικής σχολής ή πολιτικών ή κοινωνικών ή 
θετικών επιστημών ή ανθρωπιστικών σπουδών (συμπε¬ 
ριλαμβανομένου του Ε.Α.Π.) ή βιβλιοθηκονομίας ή νομι¬ 
κής ή οργάνωσης και διοίκησης ή πολυτεχνικών σχολών 
ή υπάλληλοςΤΕ, κατά προτίμηση πτυχιούχος διοίκησης 
επιχειρήσεων ή βιβλιοθηκονομίας ή πληροφορικής. 

5. Προϊστάμενος Γενικής Διεύθυνσης τοποθετείται 
υπάλληλος με προϋπηρεσία, κατά την τελευταία δε¬ 
καπενταετία (15ετία), τουλάχιστον πέντε (5) ετών, σε 
οργανική μονάδα της εν λόγω Γενικής Διεύθυνσης ή σε 
παρεμφερές αντικείμενο εντός ή εκτός Βουλής, από τα 
οποία τρία (3) έτη να έχουν διανυθεί με το απαιτούμενο 
για τη θέση τυπικό προσόν. Μεταπτυχιακό ή διδακτορικό 
δίπλωμα υπαλλήλου λαμβάνεται υπόψη και μοριοδο- 
τειται, εφόσον κριθεί συναφές προς το αντικείμενο της 
προκηρυσσόμενης θέσης από την αρμόδια Ειδική Επι¬ 
τροπή Επιλογής Προϊσταμένων Γενικών Διευθύνσεων. Η 
εν λόγω Επιτροπή αποφαίνεται και για το παρεμφερές 
αντικείμενο προϋπηρεσίας εντός ή εκτός Βουλής. 

6. Προκειμένου να αποδειχθεί το παρεμφερές αντικεί¬ 
μενο εκτός Βουλής απαιτούνται: 

α) για προϋπηρεσία που έχει διανυθεί στο Δημόσιο, 
κατά τα οριζόμενα στην παράγραφο 3 του άρθρου 38 
του Κανονισμού της Βουλής (Μέρος Β'), όπως ισχύει, 
ανεξαρτήτως της κατηγορίας στην οποία διανύθηκε, και 
εφόσον δεν προκύπτει από το φάκελο του υποψηφίου, 
με οποιοδήποτε έγγραφο αποδεικτικό στοιχείο του φο¬ 
ρέα στον οποίο διανύθηκε, από το οποίο να προκύπτει 
η κατηγορία, ο κλάδος/ειδικότητα, η οργανική μονάδα 
στην οποία υπηρέτησε, καθώς και το χρονικό διάστημα 
εργασίας σε αυτόν, 

β) προϋπηρεσία που έχει διανυθεί στον ιδιωτικό το¬ 
μέα μετά την απόκτηση του βασικού τίτλου σπουδών 
της κατηγορίας ή εκπαιδευτικής βαθμίδας στην οποία 
υπηρετεί ο υπάλληλος, αποδεικνύεται με τα δικαιολο- 
γητικά που ορίζονται στην παρ. 4 του άρθρου 2 της 
από 18.8.2016 (ΦΕΚ Β'2693) απόφασης του Προέδρου 
της Βουλής ή με βεβαίωση του εργοδότη, από τα οποία 
προκύπτουν ο εργοδότης, το αντικείμενο εργασιών, το 
είδος απασχόλησης και το χρονικό διάστημα εργασίας 
σε αυτόν. 

7. Ως οργανικές μονάδες κατά την έννοια των προη¬ 
γούμενων παραγράφων νοούνται και οι προϋφιστάμε- 
νες των εκάστοτε τροποποιήσεων του Κανονισμού της 
Βουλής (Μέρος Β') οργανικές μονάδες της Βουλής με 
αρμοδιότητες ίδιες ή αντίστοιχες με αυτές των υφιστά¬ 
μενων οργανικών μονάδων της Βουλής. Η προϋπηρεσία 
σε προϋφιστάμενες οργανικές μονάδες βεβαιώνεται από 
την αρμόδια Διεύθυνση Ανθρώπινου Δυναμικού και Επι¬ 
μόρφωσης. 

8. Οι τίτλοι σπουδών σχολών της αλλοδαπής θα πρέπει 
να έχουν αναγνωριστεί από τους αρμόδιους φορείς ως 
ισότιμοι και αντίστοιχοι με τους απονεμόμενους από τα 
ελληνικά εκπαιδευτικά ιδρύματα. 

9. Η σειρά με την οποία αναφέρονται τα κατά προτίμη¬ 
ση πτυχία στις προηγούμενες παραγράφους δεν δηλώνει 
προτεραιότητα των προηγουμένων έναντι των επομέ¬ 
νων, ούτε μεγαλύτερη ή μικρότερη συνάφεια προς το 
αντικείμενο της θέσης που έχει προκηρυχθεί. 

10. Στην εισήγηση του Γενικού Γραμματέα της Βουλής 
ενώπιον της Επιτροπής Κανονισμού, κατά τις παρ. 1 και 2 
του άρθρου 88 του Κανονισμού της Βουλής (Μέρος Β'), 
όπως ισχύει, συνεκτιμάται και η, τουλάχιστον πολύ καλή, 
γνώση της αγγλικής ή γαλλικής ή γερμανικής ή ιταλικής 
ή ισπανικής γλώσσας. 


11. Η προτίμηση πτυχίου αφορά περιπτώσεις ισοβαθ¬ 
μίας ή οριακής διαφοράς στην τελική βαθμολογία και 
στον πίνακα κατάταξης, κατά τα οριζόμενα στην υπο- 
περιπτ. δε) της περ. δ. της παρ. 3Γ του άρθρου 82 του 
Κανονισμού της Βουλής (Μέρος Β'), όπως ισχύει. 

Άρθρο 3 

1. Προϊστάμενοι των Διευθύνσεων Νομοθετικού 
Έργου, Διαρκών Επιτροπών και Ειδικών Μόνιμων Επι¬ 
τροπών τοποθετούνται υπάλληλοι ΠΕ, κατά προτίμηση 
πτυχιούχοι νομικής, πολιτικών ή κοινωνικών επιστημών 
ή οργάνωσης και διοίκησης ή υπάλληλος ΤΕ, κατά προ¬ 
τίμηση πτυχιούχος διοίκησης επιχειρήσεων. Υπάλληλος 
ΠΕ ή ΤΕ στενογράφος τοποθετείται, κατά τα οριζόμενα 
στο προηγούμενο εδάφιο, εφόσον έχει συμπληρώσει 
δεκαπενταετή (15ετή) υπηρεσία ως στενογράφος στη 
Βουλή. 

2. Προϊστάμενος της Διεύθυνσης Κοινοβουλευτικού 
Ελέγχου τοποθετείται υπάλληλος ΠΕ, κατά προτίμηση 
πτυχιούχος νομικής ή πολιτικών ή οικονομικών ή κοινω¬ 
νικών ή θετικών επιστημών ή οργάνωσης και διοίκησης 
ή φιλοσοφικής σχολής ή πληροφορικής ή υπάλληλος ΤΕ, 
κατά προτίμηση πτυχιούχος διοίκησης επιχειρήσεων ή 
πληροφορικής. Υπάλληλος ΠΕ ή ΤΕ στενογράφος τοπο¬ 
θετείται, κατά τα οριζόμενα στο προηγούμενο εδάφιο, 
εφόσον έχει συμπληρώσει δεκαπενταετή (15ετή) υπη¬ 
ρεσία ως στενογράφος στη Βουλή. 

3. Προϊστάμενος της Διεύθυνσης Στενογραφίας και 
Πρακτικών της Βουλής τοποθετείται υπάλληλος ΠΕ ή 
ΤΕ στενογράφος της Βουλής, εφόσον έχει συμπληρώσει 
δωδεκαετή (12ετή) προϋπηρεσία ως στενογράφος στη 
Βουλή. 

Άρθρο 4 

1. Προϊστάμενοι των Διευθύνσεων Διεθνών Υποθέ¬ 
σεων, Ευρωπαϊκών Υποθέσεων και Διμερών Θεμάτων, 
Δημοσίων Σχέσεων και Εθιμοτυπίας τοποθετούνται 
υπάλληλοι ΠΕ, κατά προτίμηση πτυχιούχοι διεθνών και 
ευρωπαϊκών σπουδών ή νομικής ή φιλοσοφικής σχολής 
ή πολιτικών ή κοινωνικών ή οικονομικών επιστημών ή 
οργάνωσης και διοίκησης ή επικοινωνίας και μέσων μα¬ 
ζικής ενημέρωσης ή δημοσιογραφίας, ή υπάλληλοι ΤΕ, 
κατά προτίμηση πτυχιούχοι διοίκησης επιχειρήσεων. Σε 
κάθε περίπτωση, απαιτείται η, τουλάχιστον πολύ καλή, 
γνώση της αγγλικής ή γαλλικής ή ισπανικής ή γερμανικής 
γλώσσας. 

Άρθρο 5 

1. Προϊστάμενος της Διεύθυνσης Οικονομικών Υπη¬ 
ρεσιών τοποθετείται υπάλληλος ΠΕ, κατά προτίμηση 
πτυχιούχος οικονομικών ή οργάνωσης και διοίκησης ή 
υπάλληλος ΤΕ, κατά προτίμηση πτυχιούχος διοίκησης 
επιχειρήσεων ή λογιστικής και χρηματοοικονομικής. 

2. Προϊστάμενος της Διεύθυνσης Προμηθειών και 
Διαχείρισης Υλικού τοποθετείται υπάλληλος ΠΕ, κατά 
προτίμηση πτυχιούχος νομικής ή πολιτικών ή οικονομι¬ 
κών ή θετικών επιστημών ή οργάνωσης και διοίκησης 
ή πληροφορικής ή πολυτεχνικών σχολών, ή υπάλληλος 
ΤΕ, κατά προτίμηση πτυχιούχος διοίκησης επιχειρήσεων 
ή πληροφορικής ή σχολής τεχνολογικών εφαρμογών. 

3. Προϊστάμενος της Διεύθυνσης Ανθρώπινου Δυναμι¬ 
κού και Επιμόρφωσης τοποθετείται υπάλληλος ΠΕ, κατά 
προτίμηση πτυχιούχος νομικής ή πολιτικών ή κοινωνι¬ 
κών ή οικονομικών ή θετικών επιστημών ή οργάνωσης 
και διοίκησης ή φιλοσοφικής σχολής ή πληροφορικής 
ή υπάλληλοςΤΕ, κατά προτίμηση πτυχιούχος διοίκησης 
επιχειρήσεων. 

4. Προϊστάμενος της Διεύθυνσης Τεχνικών Υπηρεσιών 
τοποθετείται υπάλληλος ΠΕ, πτυχιούχος πολυτεχνικών 
σχολών ή εάν δεν υπάρχει υπάλληλος ΤΕ, πτυχιούχος 
τεχνολογικών εφαρμογών. 

5. Προϊστάμενος της Διεύθυνσης Υποστήριξης Βου¬ 
λευτών τοποθετείται υπάλληλος ΠΕ, κατά προτίμηση 
πτυχιούχος νομικής ή φιλοσοφικής σχολής ή ανθρωπι¬ 
στικών σπουδών (συμπεριλαμβανομένου του Ε.Α.Π.) ή 
πολιτικών ή κοινωνικών ή οικονομικών ή θετικών επι¬ 
στημών ή οργάνωσης και διοίκησης ή πληροφορικής ή 
πολυτεχνικών σχολών ή υπάλληλοςΤΕ, κατά προτίμηση 
πτυχιούχος διοίκησης επιχειρήσεων ή πληροφορικής ή 
τεχνολογικών εφαρμογών. 

Άρθρο 6 

1. Προϊστάμενος της Διεύθυνσης Πληροφορικής και 
Επικοινωνιών τοποθετείται υπάλληλος ΠΕ, κατά προτί¬ 
μηση πτυχιούχος πληροφορικής ή θετικών επιστημών 
ή υπάλληλοςΤΕ, κατά προτίμηση πτυχιούχος πληροφο¬ 
ρικής. 

2. Προϊστάμενος της Διεύθυνσης Βιβλιοθήκης της 
Βουλής τοποθετείται υπάλληλος ΠΕ, κατά προτίμηση 
πτυχιούχος πολιτικών ή κοινωνικών επιστημών ή νομι¬ 
κής ή οργάνωσης και διοίκησης ή βιβλιοθηκονομίας ή 
φιλοσοφικής σχολής ή ανθρωπιστικών σπουδών (συ¬ 
μπεριλαμβανομένου του Ε.Α.Π.) ή υπάλληλος ΤΕ, κατά 
προτίμηση πτυχιούχος βιβλιοθηκονομίας ή συντήρησης 
αρχαιοτήτων και έργων τέχνης. 

3. Προϊστάμενος της Διεύθυνσης Εκδόσεων και Εκτυ¬ 
πώσεων τοποθετείται υπάλληλος ΠΕ, κατά προτίμηση 
πτυχιούχος φιλοσοφικής σχολής ή πολιτικών ή οικονο¬ 
μικών ή θετικών επιστημών ή οργάνωσης και διοίκησης 
ή πληροφορικής ή πολυτεχνικών σχολών ή ανθρωπι¬ 
στικών σπουδών (συμπεριλαμβανομένου του Ε.Α.Π.) ή 
υπάλληλος ΤΕ, πτυχιούχος διοίκησης επιχειρήσεων ή 
πληροφορικής ή γραφιστικώντεχνών και καλλιτεχνικών 
σπουδών ή τεχνολογικών εφαρμογών. 

Άρθρο 7 

1. Προϊστάμενος της Μονάδας Στρατηγικού Σχεδια- 
σμού και Αναδιοργάνωσης Διοικητικών Λειτουργιών το¬ 
ποθετείται υπάλληλος ΠΕ, κατά προτίμηση πτυχιούχος 
οικονομικών ή πολιτικών ή θετικών επιστημών ή νομικής 
ή οργάνωσης και διοίκησης ή πληροφορικής ή πολυτε¬ 
χνικών σχολών, με προϋπηρεσία τουλάχιστον τριών (3) 
ετών, σε αντικείμενο των αρμοδιοτήτων της Μονάδας 
εντός ή εκτός Βουλής, από τα οποία δύο (2) να έχουν 
διανυθεί με το απαιτούμενο για τη θέση τυπικό προσόν. 

2. Προϊστάμενος της Μονάδας Πολιτικής Σχεδίασης 
Έκτακτης Ανάγκης και Πολιτικής Προστασίας τοποθε¬ 
τείται υπάλληλος ΠΕ ήΤΕ, με προϋπηρεσία τουλάχιστον 
ενός (1) έτους, σε αντικείμενο των αρμοδιοτήτων της 
Μονάδας εντός ή εκτός Βουλής. 


Άρθρο 8 

1. Προϊστάμενος Διεύθυνσης ή οργανικής μονάδας 
αντίστοιχου επιπέδου τοποθετείται υπάλληλος με προ¬ 
ϋπηρεσία τουλάχιστον τριών (3) ετών, σε οργανική μο¬ 
νάδα της εν λόγω Διεύθυνσης ή σε παρεμφερές αντικεί¬ 
μενο εντός ή εκτός Βουλής, από τα οποία δύο (2) έτη να 
έχουν διανυθεί με το απαιτούμενο τυπικό προσόν, εκτός 
αν προβλέπεται διαφορετικά στην παρούσα απόφαση. 
Μεταπτυχιακό ή διδακτορικό δίπλωμα υπαλλήλου λαμ- 
βάνεται υπόψη, εφόσον κριθεί συναφές προς το αντι¬ 
κείμενο της προκηρυσσόμενης θέσης από την αρμόδια 
Επιτροπή Επιλογής Προϊσταμένων. Η εν λόγω Επιτροπή 
αποφαίνεται και για το παρεμφερές αντικείμενο προϋ¬ 
πηρεσίας εντός ή εκτός Βουλής. 

2. Προκειμένου να αποδειχθεί το παρεμφερές αντικεί¬ 
μενο εκτός Βουλής απαιτούνται: 

α) για προϋπηρεσία που έχει διανυθεί στο Δημόσιο, 
κατά τα οριζόμενα στην παράγραφο 3 του άρθρου 38 
του Κανονισμού της Βουλής (Μέρος Β'), όπως ισχύει, 
ανεξαρτήτως της κατηγορίας στην οποία διανύθηκε, και 
εφόσον δεν προκύπτει από το φάκελο του υποψηφίου, 
με οποιοδήποτε έγγραφο αποδεικτικό στοιχείο του φο¬ 
ρέα στον οποίο διανύθηκε, από το οποίο να προκύπτει 
η κατηγορία, ο κλάδος/ειδικότητα, η οργανική μονάδα 
στην οποία υπηρέτησε, καθώς και το χρονικό διάστημα 
εργασίας σε αυτόν, 

β) προϋπηρεσία που έχει διανυθεί στον ιδιωτικό τομέα 
μετά την απόκτηση του βασικού τίτλου σπουδών της κα¬ 
τηγορίας ή εκπαιδευτικής βαθμίδας στην οποία υπηρετεί 
ο υπάλληλος, αποδεικνύεται με τα δικαιολογητικά που 
ορίζονται στην παρ. 4 του άρθρου 3 της από 18.8.2016 
(ΦΕΚ Β' 2693) απόφασης του Προέδρου της Βουλής ή 
με βεβαίωση του εργοδότη, από τα οποία προκύπτουν 
ο εργοδότης, το αντικείμενο εργασιών, το είδος απα¬ 
σχόλησης και το χρονικό διάστημα εργασίας σε αυτόν. 

3. Ως οργανικές μονάδες κατά την έννοια των προη¬ 
γούμενων παραγράφων νοούνται και οι προϋφιστάμε- 
νες των εκάστοτε τροποποιήσεων του Κανονισμού της 
Βουλής (Μέρος Β') οργανικές μονάδες της Βουλής με 
αρμοδιότητες ίδιες ή αντίστοιχες με αυτές των υφιστά¬ 
μενων οργανικών μονάδων της Βουλής. Η προϋπηρεσία 
σε προϋφιστάμενες οργανικές μονάδες βεβαιώνεται από 
την αρμόδια Διεύθυνση Ανθρώπινου Δυναμικού και Επι¬ 
μόρφωσης. 

4. Οι τίτλοι σπουδών σχολών της αλλοδαπής θα πρέπει 
να έχουν αναγνωριστεί από τους αρμόδιους φορείς ως 
ισότιμοι και αντίστοιχοι με τους απονεμόμενους από τα 
ελληνικά εκπαιδευτικά ιδρύματα. 

5. Η σειρά με την οποία αναφέρονται τα κατά προτίμη¬ 
ση πτυχία στα άρθρα 3 έως 7 της παρούσας δεν δηλώνει 
προτεραιότητα των προηγουμένων έναντι των επομέ¬ 
νων, ούτε μεγαλύτερη ή μικρότερη συνάφεια προς το 
αντικείμενο της θέσης που έχει προκηρυχθεί. 

6. Η προτίμηση πτυχίου αφορά περιπτώσεις ισοβαθμί¬ 
ας ή οριακής διαφοράς στην τελική βαθμολογία και στον 
πίνακα κατάταξης, κατά τα οριζόμενα στην υποπεριπτ. 
εε) της περ. ε. της παρ. 3Γ. του άρθρου 82 του Κανονισμού 
της Βουλής (Μέρος Β'), όπως ισχύει. 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος ΒΊ 021/24.03.2017 


Η παρούσα απόφαση ισχύει από την δημοσίευσή της στην Εφημερίδα της Κυβερνήσεως. 
Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 23 Μαρτίου 2017 
Ο Πρόεδρος της Βουλής 

ΝΙΚΟΛΑΟΣ ΒΟΥΤΣΗΣ 

